Document ID: 31980R2696

ΚΑΝΟΝΙΣΜΟΣ (ΕΟΚ) αριθ. 2696/80 ΤΗΣ ΕΠΙΤΡΟΠΗΣ της 22ας Οκτωβρίου 1980 περί καθορισμού της ημερομηνίας θέσεως σε εφαρμογή στην Κοινότητα του συστήματος πιστοποιητικών καταγωγής που προβλέπεται στο πλαίσιο της Διεθνούς Συμφωνίας του 1976 για τον Καφέ, στην περίπτωση που ισχύουν οι ποσοστώσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2436/79 του Συμβουλίου της 9ης Οκτωβρίου 1979 περί εφαρμογής του συστήματος πιστοποιητικών καταγωγής που προβλέπεται στο πλαίσιο της Διεθνούς Συμφωνίας του 1976 για τον Καφέ, στην περίπτωση που ισχύουν οι ποσοστώσεις(1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 37/80 της Επιτροπής της 9ης Ιανουαρίου 1980 καθορίζει τα μέτρα εφαρμογής του συστήματος πιστοποιητικών καταγωγής που προβλέπεται στο πλαίσιο της Διεθνούς Συμφωνίας του 1976 για τον Καφέ, στην περίπτωση που ισχύουν οι ποσοστώσεις(2)-
ότι στην 34η σύνοδό του στο Συμβούλιο της Διεθνούς Οργανώσεως Καφέ απεφάσισε τη θέση σε εφαρμογή του συστήματος πιστοποιητικών καταγωγής από την 1η Νοεμβρίου 1980-
ότι πρέπει, ως εκ τούτου, να τεθούν σε εφαρμογή οι διατάξεις των δύο προαναφερθέντων κανονισμών από την ίδια ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή της Διεθνούς Συμφωνίας του 1976 για τον Καφέ οι διατάξεις του κανονισμού (ΕΟΚ) αριθ. 2436/79 του Συμβουλίου περί εφαρμογής του συστήματος πιστοποιητικών καταγωγής που προβλέπεται στην περίπτωση που ισχύουν οι ποσοστώσεις και οι διατάξεις του κανονισμού (ΕΟΚ) αριθ. 37/80 της Επιτροπής περί καθορισμού των μέτρων εφαρμογής του συστήματος πιστοποιητικών καταγωγής ισχύουν από την 1η Νοεμβρίου 1980.
Άρθρο 2
Ο παρών κανονισμός αρχίζει να ισχύει την 1η Νοεμβρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Οκτωβρίου 1980.

Labels: 3
17
5